**Koostööleping nr 1167 LISA 3**

Strateegilise kommunikatsiooni ja Infoseminaride põhimõtted 2025

1. **Peamine ülesanne**

Tugevdada Eesti reservülemate omavahelist suhtlusvõrgustikku ja lävimist ning toetada võimalikult suurehulga reservülemate organiseerumist toetamaks Eesti reservarmee ühtset, tugevat ja jätkusuutlikku võimekust täita Eesti sõjalise riigikaitse eesmärke.

1. **Võtmeülesanded**
   1. Toetada aspirantuuri lõpetanud reservülemate ja reservi arvatud tegevväelaste organiseerumist läbi EROK sektsioonide ja osakondade.
   2. Töötada välja ja hallata kaasaegsed kommunikatsiooniplatvormid, mis võimaldavad hoida organiseerunud reservülematel omavahelist suhtlust.
2. **Kaasnevad ülesanded**
   1. Toetada järjepideva välise kommunikatsioonistrateegia läbi viimist tutvustamaks reservülemate positsiooni ühiskonnas ja vabatahtliku organiseerumise võimalusi.
   2. Toetada reservi suunduvate kaitseväelaste (nii ajateenistusest kui ka tegevteenistusest) teavitamist vabatahtliku organiseerumise võimalustest enne nende reservi arvamist.
   3. Luua tingimused erinevatest piirkondadest ja erineva taustaga reservülemate omavaheliseks lävimiseks.
3. **Toetavad ülesanded**
   1. Määrata kontaktisikud (KV väeliik/väeosa/eriala – EROK esindaja) vahetu infovahetuse tagamiseks ja reservülemate kaasamiseks.
   2. Võimaldada organiseerunud reservülemate suhtlust kontaktisikute vahendusel oma sõjaaja üksustega.
   3. Kaasata Kaitseväe strateegilise kommunikatsiooni keskust reservülematele suunatud teavitusmaterjalide koostamiseks ja levitamiseks.
4. **Ülaltoodud eesmärkide täitmiseks tagatakse 2025 aastal koostöö alljärgnevalt**
   1. Lektorite ja Kaitseväe kõneisikute kaasamine EROKi seminaridele.
   2. EROK värbamisürituste toetamine (aspirantidele EROKi tegevuse tutvustamise võimaldamine) ja noortele reservülematele suunatud sõnumite levitamine.
   3. EROKi värbamistegevuse toetamine kujundamise ja materjalide jagamisega väeosades.
   4. EROKi uudiste kajastamine KV siseveebis ja sobivuse korral välisveebis.
   5. StratkomKe foto- ja videospetsialistide kaasamine EROKi üritustele.
   6. EROKi sotsiaalmeedia postituste jagamine.

*Allkirjastatud digitaalselt Allkirjastatud digitaalselt*

Andrus Merilo Villu Õun

Kindralmajor kapten (reservis)

KV Juhataja EROK juhatuse esimees

10. detsember 2024